b'\n_START_ARTICLE_\nBaron\n_START_PARAGRAPH_\nBaron je ni\xc5\xbeji plemi\xc5\xa1ki naziv. Sama beseda izhaja iz starofrancoske baron, ki izhaja iz stare visoke nem\xc5\xa1\xc4\x8dine in latin\xc5\xa1\xc4\x8dine in dobesedno pomeni svobodni \xc4\x8dlovek ali svobodnjak.\n_START_SECTION_\nHabsbur\xc5\xa1ka monarhija\n_START_PARAGRAPH_\nV \xc4\x8dasu Jo\xc5\xbeefinskih reform je Jo\xc5\xbeef II. izdal dekret, s katerim so lahko bogata\xc5\xa1i kupili plemi\xc5\xa1ki naziv. Baronski naziv je tako stal \xc5\xa1est tiso\xc4\x8d goldinarjev.\n_START_SECTION_\nNem\xc4\x8dija\n_START_PARAGRAPH_\nVse vite\xc5\xa1ke dru\xc5\xbeine Svetega rimskega cesarstva so prejele naziv barona, ki je tako predstavljal drugi najni\xc5\xbeji naziv (najni\xc5\xbeji je bil Ritter - vitez).\n_START_SECTION_\nZdru\xc5\xbeeno kraljestvo\n_START_PARAGRAPH_\nV britanskem plemi\xc5\xa1kem sistemu je baron najni\xc5\xbeji naziv v perstvu (peerage). Naziv je uvedel Viljem I. Angle\xc5\xa1ki, da bi tako razlo\xc4\x8dil plemi\xc4\x8de, ki so mu prisegli zvestobo. Ni\xc5\xbeji od baronskega je naziv baroneta, vendar baroneti niso peri.'